Orenthal James Simpson (gebore 9 Julie 1947 –) is 'n afgetrede Amerikaanse voetbalspeler, akteur en misdadiger. Hy is bekend vir sy rolle in die rolprente The Towering Inferno (1974), The Naked Gun: From the Files of Police Squad! (1988), The Naked Gun 2½: The Smell of Fear (1991), en Naked Gun 33 1/3: The Final Insult (1994). Hy was 'n gewilde figuur by die Amerikaanse publiek en is veral bekend vir sy verhoor vir die moorde op sy voormalige vrou, Nicole Brown Simpson, en haar vriend, Ron Goldman. Simpson is deur 'n jurie in die strafhof vrygespreek van die moorde, maar is later verantwoordelik gehou vir albei sterftes in 'n siviele verhoor, en swaar beboet daarvoor. In 2007 is Simpson in hegtenis geneem in Las Vegas, Nevada en aangekla van gewapende roof en ontvoering. In 2008 is hy skuldig bevind en tot 33 jaar gevangenisstraf gevonnis. Hy het sy vonnis uitgedien in die Lovelock korrektiewe sentrum naby Lovelock, Nevada.